stanford-oval/wikipedia huggingface dataset:
Nykirken

| Nykirken |
| --- | --- |
 Kirkko vuonna 2006.
Sijainti:  Bergen, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1763
Suunnittelija:  Johan J. Reichborn
Materiaali:  kivi
Istumapaikkoja:  750
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Nykirken on Bergenissä sijaitseva kivinen ristikirkko vuodelta 1763. Se rakennettiin ensimmäisen kerran jo vuonna 1621, mutta paloi kolmesti vuosina 1623, 1660 ja 1756. Nykyisen ulkoasun suunnitteli arkkitehti Johan J. Reichborn. Vuosina 1800 ja 1944 kirkko paloi jälleen, mutta se kunnostettiin entiselleen lukuun ottamatta tornia, joka viimeisimmän palon jälkeen rakennettiin sellaiseksi kuin Reichborn oli sen alun perin suunnitellut.
Eidsvollin kansalliskokousedustaja Jonas Reinin muistolaatta kirkon seinässä.
Aiheesta muualla

Kuvia tai muita tiedostoja aiheesta Nykirken Wikimedia Commonsissa
Nephi

Nephi on englanninkielisissä maissa käytetty miehen nimi, joka tulee Mormonin kirjan samannimisestä hahmosta.
Nephi etunimenä

Nephi Anderson (1865–1923), kirjailija
Nephi Hannemann (1945–2018), näyttelijä ja laulaja
Nephi Jeffs, mormonifundamentalisti
Nephi Jensen (1876–1955), lähetyssaarnaaja, lakimies ja Utahin edustajainhuoneen jäsen
Nephi Miller (1873–1940), utahilainen mehiläiskasvattaja
Nephi Sewell (s. 1998), amerikkalaisen jalkapallon pelaaja.
Nephi paikannimenä

Nephi, kaupunki Utahissa.
Nora Raikamo

| Nora Raikamo |
| --- | --- |

Henkilötiedot
Syntynyt: 1974 (ikä 49–50)
Aiheesta muualla
IMDb 
Elonet
Nora Raikamo (o.s. Rissanen, s. 1974) on Taideyliopiston Teatterikorkeakoulusta valmistunut helsinkiläinen freelance-näyttelijä.
Raikamo on näytellyt muun muassa Suomen Kansallisteatterissa, Helsingin kaupunginteatterissa, Jyväskylän kaupunginteatterissa, Espoon kaupunginteatterissa, Q-teatterissa, Kotkan kaupunginteatterissa, Red Nose Companyssa, Aurinkoteatterissa, Keski-Uudenmaan Teatterissa, Teatteri Avoimissa Ovissa ja KOM-teatterissa.
Raikamo on esiintynyt myös useissa TV-sarjoissa sekä radiokuunnelmissa. Raikamo on toiminut laulajana ja viulistina useilla konserttikiertueilla kuten Totuus ja Valhe – Vysotskin lauluja Martti Suosalon kanssa ja Ollaan Ihmisiksi – Juicen lauluja Remu Aaltosen ja Mikko Alatalon kanssa.
Palkinnot

Thalia-palkinto Maa-Tuska esitykselle, Universum, Aurinkoteatteri
Filmografia

| Vuosi | Tv-sarja | Rooli |
| --- | --- | --- |
| 2001 | Raid | näyttelijätyttö pornokaupassa |
| 2001 | Benner & Benner | Inkatuuli |
| 2002 | Niin paljon parempi mies | Hertta |
| 2003 | Venny | Alma Soldan |
| 2011 | Meidän häät | hääsuunnittelija |
| 2020 | Mieheni vaimo | pappi |
| 2023 | Sunnuntailounas | Kuusinen |
Aiheesta muualla

Nora Rissanen Internet Movie Databasessa. (englanniksi)
Nora Raikamo Internet Movie Databasessa. (englanniksi)
Ogün Sanlısoy

Ogün Sanlısoy esiintymässä vuonna 2012.
Ogün Sanlısoy (s. 12. maaliskuuta 1971) on turkkilainen rockmuusikko. Hän oli turkkilaisen Pentagram-metalliyhtyeen laulaja. Erottuaan yhtyeestä hän aloitti soolouran. Hän on julkaissut viisi albumia, joista Ben julkaistiin helmikuussa 2011.[lähde? ]
Albumit

Korkma (1999)
O Gün (2004)
Üç (2006)
Korkma 07 (2007)
Ben (2011)
Akustik 2012 (2012)
Nephus

| Nephus |
| --- | --- |
 Viitapikkupirkko (Nephus bipunctatus)
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Yläheimo::  Härömäiset Cucujoidea
Heimo::  Leppäkertut Coccinellidae
Alaheimo::  Scymninae
Tribus::  Scymnini
Suku::  Nephus  Mulsant, 1846
Katso myös
   Nephus Wikispeciesissä   Nephus Commonsissa 
Infobox OKNimi-testi OK: 
Nephus on leppäkerttujen heimoon kuuluva kovakuoriaissuku. Suvun lajimäärä vaihtelee eri lähteissä. Maailmanlaajuisesti sukuun kuuluu yli kaksikymmentä  lajia. Suomessa suvun edustajista on tavattu viisi lajia: läiskäpikkupirkko (Nephus redtenbacheri), limopikkupirkko (Nephus limonii), konupikkupirkko (Nephus jacobsoni), viitapikkupirkko (Nephus bipunctatus) ja hietapikkupirkko (Nephus bisignatus).
Sukuun kuuluvia lajeja

Hietapikkupirkko (Nephus bisignatus)
Konupikkupirkko (Nephus jacobsoni)
Limopikkupirkko (Nephus limonii)
Läiskäpikkupirkko (Nephus redtenbacheri)
Murattipikkupirkko (Nephus quadrimaculatus)
Viitapikkupirkko (Nephus bipunctatus)
Aiheesta muualla

iNaturalist: Suku Nephus
ITIS: Nephus (englanniksi)
Mieskuoro Naskalit

Turun NMKY:n Mieskuoro Naskalit on suomalainen mieskuoro. Naskalit on jatkumoa vuonna 1919 perustetulle Turun NMKY:n Mieskuorolle.  Mieskuoro on Turun Nuorten Miesten Kristillinen Yhdistys ry:n alaisuudessa toimiva itsenäinen musiikkijaosto ja yhdistyksen vanhin yhtäjaksoisesti toiminut musiikkiryhmä.
Naskalit konsertoi säännöllisesti Turussa kevät- ja syyskonserteissa, vappuna sekä jouluna. Kuoro esiintyy ajoittain myös ulkomailla ottaen osaa erilaisiin kuorokilpailuihin ja -festivaaleihin. Kesäkuussa 2023 Naskalit palkittiin kansainvälisen Bratislava Choir Festivalin kuorokilpailussa Gold Band ja Grand Prix -palkinnoilla kilpailun korkeimmalla pistemäärällä 98/100 Kuoro on vuodesta 2018 alkaen esiintynyt vuosittain televisioitavassa ja radioitavassa joulurauhan julistustilaisuudessa Turun Vanhalla Suurtorilla Mieskuoro Laulun Ystävien ja Laivaston soittokunnan kanssa.
Naskaleita johtaa syksystä 2022 alkaen Niklas Taanila, turkulainen kuoronjohtaja ja musiikkikasvattaja. Hän on valmistunut musiikinopettajaksi Jyväskylän yliopistosta sekä kesäkuussa 2022 musiikkipedagogiksi Tampereen ammattikorkeakoulusta, pääaineenaan kuoronjohto. Vuonna 2021 hänelle myönnettiin Matti Hyökki -kuoronjohtajapalkinto Suomen Mieskuoroliiton järjestämässä VII Leevi Madetoja -mieskuorokilpailussa.
Kuoron historia > Mieskuorotoiminnan käynnistyminen Turun NMKY:ssä

Mieskuoro Naskalit on jatkumoa Turun NMKY:n Mieskuorolle. Ensimmäiset maininnat Turun NMKY:n mieskuorotoiminnasta ovat vuodelta 1919. Viipurilaisessa nuorisolehdessä Nuorten Toivo kerrotaan lokakuun 1919 numerossa Turun NMKY:n Mieskuoron toiminnan alkamisesta Turussa.
Kuoron historia > NMKY-tausta ja ohjelmiston maallistuminen

Alkuun kuoro esiintyi erilaisten tilaisuuksien oheisohjelmana. Tilaisuudet olivat usein lähetystyön luonteisia ja musiikki oli niissä melkeinpä sivuroolissa. Tiettävästi ensimmäinen kuoron oma selvästi luonteeltaan musiikkiin keskittyvä konsertti pidettiin 20.4.1941.
Historian saatossa kuoron toiminnan painopiste on siirtynyt aatteellisista tavoitteista kohti taiteellisia ja ajan myötä hengellisyyden rooli kuorossa on vähentynyt. Kuoron 25-vuotisjuhlakonsertissa 20.5.1946 konserttiohjelman painotus oli ensimmäistä kertaa enemmän maallisessa kuin hengellisessä musiikissa.
Kuoron historia > Mieskuoro Naskaleiden perustaminen

Laulukaudella 2007–2008 Turun NMKY:n Mieskuorossa alettiin toimet nuorten laulajien rekrytoimiseksi. Rekrytointien myötä kuoroon saatiin parisenkymmentä nuorta miestä. Kuoro jaettiin kahteen yhteisen hallinnon alla toimivaan ryhmään, joista toinen koostui pitkälti samasta miehistöstä kuin vanha Turun NMKY:n Mieskuoro ja toinen ensisijaisesti nuoremmista laulajista.
Nuorista koostuva ryhmä sai nimekseen Naskalit. Ryhmän laulajamäärän kartuttamiseksi osa vanhasta miehistöstä koostuvan ryhmän laulajista valittiin mukaan myös Naskaleihin.
Vanhasta miehistöstä koostuvan ryhmän toiminta ei lopulta kantanut ja se lopetettiin keväällä 2009, jolloin Mieskuoro Naskalit jäi vastaamaan Turun NMKY:n Mieskuoron toiminnan ja perinteen jatkumisesta.
Ohjelmisto

Mieskuoro Naskalit esittää muun muassa klassisia mieskuoroteoksia, taidemusiikkia, kirkkomusiikkia, tangoja, barbershop-musiikkia sekä pop- ja rock-musiikkia mieskuorolle sovitettuna.
Toistuvaa ohjelmistoa ovat esimerkiksi Jean Sibeliuksen, Leevi Madetojan, Toivo Kuulan ja Einojuhani Rautavaaran mieskuoroteokset. Kuoro teettää myös omia sovituksia. Sovituksia on teetetty pääasiassa joululauluista, mutta satunnaisesti myös muihin tarkoituksiin.
Kuoron nimikkomarssi “Turun NMKY:n mieskuoron marssi” kirjoitettiin aikanaan järjestämällä kaksi kilpailua: ensin vuonna 1947 tekstin ja vuonna 1949 sävelen tiimoilta. Voittoisaksi tekstiksi valittiin Turun NMKY:ssä ja Turun NMKY:n Mieskuorossa pitkän päivätyön tehneen Eero Läntisen ”Kuule taas kuin taivahalta, virsi vierii leivosen”, ja sävellykseksi Turun NMKY:n mieskuorossa vaikuttaneen Nestor Lehtisen musiikki.
Lauri Mäntysaaren Tommy Tabermannin tekstiin tekemä sovitus “Suutele minulle siivet”  kantaesitettiin kuoron 90-vuotisjuhlakonsertissa 2009. Naskaleissa laulavan Valtteri ”Fossa” Mäen Roland TB-303 -syntetisaattorille ja mieskuorolle säveltämä sovitus “Korkki” sai ensiesityksensä kuoron 100-vuotisjuhlakonsertissa 2019.
Turun NMKY:n Mieskuoron ja Mieskuoro Naskaleiden taiteelliset johtajat

Jalmari Siivonen 1919–1924, 1938–1940
Uuno Kärkkäinen 1924–1927
Reino Honkakoski 1927–1932
Pauli Vaalas 1932–1934
Sulo Muurikoski 1934–1937
Viljo Lehtinen 1940–1954
Kaarlo Soini 1954–1962
Börje Ekholm 1963
Heimo Heimola 1963–1964
Henrik Christiernin 1964–1972
Matti Vuoristo 1972–1977
Aarne Virtanen 1977–1979
Lauri Karttunen 1979–1992
Jukka Pietilä 1993–2005
Tommi Saalas 2005–2022
Niklas Taanila 2022–
Äänitteet ja levytykset

Turun NMKY:n Mieskuoron ensimmäinen levytys oli joulumusiikkia sisältävä LP – nimeltään Oi jouluyö… Joululauluja Turun NMKY:n mieskuoron esittämänä, joka julkaistiin vuonna 1987. Levylle on taltioitu mieskuorojen paljon edelleenkin laulamaa jouluohjelmaa kuten “Oi terve joulukuusi”, “On hanget korkeat nietokset”, “Joulun kellot” ja “Tuo armon valkokyyhky”. Joukossa on myös kaksi urkukoraalia. Vuonna 1999 kuoro teki 80-vuotiskonsertistaan live-CD:n, jonka nimi oli sama kuin juhlakonsertin: Namikan mieskuoro – tangoa ja suomirokkia – Hä? Levyn äänittäjästä tai tallennushetkestä ei ole levykansissa ja aikalaismuistoissa säilynyt tietoa.
Mieskuoro Naskalit julkaisi vuonna 2011 puhallinorkesteri Sumu Big Bandin ja M.A. Nummisen kanssa äänitetyn vappumusiikkia sisältävän Ensivappupakkaus-levyn. Levyä myytiin pakattuna ensiapupakkausta muistuttavaan laukkuun, joka sisälsi CD-levyn lisäksi muun muassa vappunovellin, vappupillin, ilmapallon, serpentiiniä ja muuta vapputarpeistoa.
Marraskuussa 2019 Naskalit julkaisi kuorolle sävellettyä ja sovitettua joulumusiikkia sisältävän äänitteen Tuli kirkkoon miehet ja joulu. Levyn äänitti, tuotti ja miksasi Mats Lillhannus. Kuoroa johti levyllä Tommi Saalas. Kuoron lisäksi osassa kappaleista esiintyy Naskaleiden lauluyhtyekokoonpano Namikatse, basso Erik Rousi ja urkuri Tiina Ilonen.
Julkaisut

Naskalit julkaisi 100-vuotisjuhlakonsertissaan 6.4.2019 Tommi Saalaan kirjoittaman historiateoksen Laulu kantaa aikain taa. Teos kertoo Turun NMKY:n Mieskuoron vaiheista ensimmäisten 100 toimintavuotensa aikana. Historiikki pohjaa suurelta osin Saalaan pro gradu -tutkielmaan Maallistuva mieskuoro: Turun Nuorten Miesten Kristillisen Yhdistyksen Mieskuoro ja sen ohjelmistokehitys vuosina 1919–2004 (Saalas, 2016). Rakenteellisena jaksottajana historiikissa on käytetty kuoron taiteellisia johtajia, mutta ääneen pääsevät myös eri aikakausina kuorossa vaikuttaneet kuoroaktiivit. Teos sisältää runsaasti kuoron arkistosta peräisin olevaa kuvitusta ja kertomuksia kuoron eri vaiheista.
Aiheesta muualla

Mieskuoro Naskaleiden kotisivut
Turun NMKY:n kotisivut
Nyjah Huston

| Mitalit | Mitalit | Mitalit |  |
| --- | --- | --- | --- |
|  KDC 2015 Street World Championships – vasemmalta oikealle: Luan Oliveira, Brasilia 2., Nyjah Huston, USA 1. ja JS LaPierre, Kanada 3. |  KDC 2015 Street World Championships – vasemmalta oikealle: Luan Oliveira, Brasilia 2., Nyjah Huston, USA 1. ja JS LaPierre, Kanada 3. |  KDC 2015 Street World Championships – vasemmalta oikealle: Luan Oliveira, Brasilia 2., Nyjah Huston, USA 1. ja JS LaPierre, Kanada 3. |  |
Maa:   Yhdysvallat
Miesten rullalautailu
|  Olympialaiset  |  Olympialaiset  |  Olympialaiset  |  |
|  Pronssia | Pariisi 2024 | street |  |
Nyjah Huston (s. 30. marraskuuta 1994) on yhdysvaltalainen ammattirullalautailija. Hän on kotoisin Davisista Kaliforniasta. Huston aloitti skeittaamisen nelivuotiaana. Hänet tunnetaan portaiden hyppääjänä ja reilien vetäjänä. Hän osallistui X-Gamesiin 10-vuotiaana.
Hän on esiintynyt kahdessa videopelissä Tony Hawk's Project 8 ja Tony Hawk's Proving Ground. Joulukuussa 2008 Nyjah Huston lähti Element skateboardsista ja aloitti oman skeitti firmansa I&I Skateboards. Huston teki paluun Element skateboardsiin tammikuussa 2011. Nyjah Huston voitti vuoden 2011 street leaguen 1. 2. ja 3. skeittikilpailun.
Nyjah Huston on voittanut useana vuonna X Gamesin street-kisat ja on yksi maailman parhaista ja parhaiten palkituista rullalautailijoista.
Ensimmäisessä rullalautailun olympiakilpailussa Tokiossa 2021 Huston oli streetin seitsemäs. Pariisin olympialaisissa 2024 hän sai streetissä pronssia.
Aiheesta muualla

Nyjah Huston's official X Games athlete biography (Arkistoitu – Internet Archive) (englanniksi)
Rolling Stone -lehti: The Impossible Rise of Nyjah Huston (Arkistoitu – Internet Archive) (englanniksi)
Cosmopolitan interview: Nyjah Huston on the Olympics and quarantine (englanniksi)
Ordovikit

Walesin heimot vuonna 40.
Ordovikit (Ordovices) asuivat pääasiassa eteläisessä Gwyneddissä ja eteläisessä Clwydissä. Useimpien walesilaisten heimojen tapaan ordovikeilla ei ollut itsenäisiä hallintoelimiä eikä roomalaistyyppistä pääkaupunkia. Ordovikien alueella oli monia vahvasti varustettuja mäkilinnoja, joihin ympäristössä asuva väestö saattoi paeta vaaran uhatessa. Ordovikien koillispuolella asuivat deceanglit, idässä cornovit, kaakossa siluurit ja lounaassa demetat.
Geologinen jakso ordovikikausi on saanut nimensä ordovikien mukaan, sillä tälle jaksolle kuuluvia kiviä esiintyy ordovikien valtakuntaan kuuluneen Snowdownian alueella.
Ordre de la Santé publique

Ritarikunnan tunnuksia
Ordre de la Santé publique ("julkisen terveyden ritarikunta") oli ranskalainen ritarikunta, joka perustettiin vuonna 1938. Sitä myönnettiin tunnustuksena sellaisille henkilöille, jotka ovat ansioituneet julkisen terveydenhuollon kehittämisen tai lapsuuden suojelun saralla. Myös vähintään 10 vuoden ansiokas työura julkisen terveydenhuollon parissa voitiin katsoa perusteeksi ritariksi nimittämiseksi. Vuonna 1963 tehdyn lakimuutoksen mukaan ordre de la Santé publique lakkautettiin yhdessä muutaman muun ritarikunnan kanssa ja tilalle perustettiin ordre national du Mérite.
Kunnianosoitusta jaettiin kolmessa luokassa:
Komentaja
Upseeri
Ritari
Suomalainen arkkiatri Arvo Ylppö, jolle myönnettiin korkein mahdollinen komenttajamerkki, on yksi kunniamerkin saajista.
Nukuoro

| Nukuoro |
| --- | --- |
 Nukuoro kuvattuna avaruudesta
Maantiede
Muut nimet:  Monteverde islands
Sijainti:  3°50′54″N, 154°56′27″E
Merialue:  Tyyni valtameri
Saaria yht.:  44
Suurin saari:  Nukuoro
Pinta-ala:  1,67 km²
Valtio
Valtio:   Mikronesia
Osavaltio:  Pohnpei
Väestö
Väkiluku:  210 (vuonna 2010)
Tärkein kieli:  nukuoro
Nukuoro on Pohnpein osavaltioon kuuluva atolli Mikronesian liittovaltiossa.
Historia

Arkeologisten kaivausten perusteella Nukuoro on asutettu viimeistään 700-luvulla. Suullisen perimätiedon mukaan saaren asutti ensin Samoan saaristosta lähtenyt kahden kanootin ryhmä, jota johti päällikkö Wawe. Eurooppalaiset löysivät saaret 18. helmikuuta 1806, kun Juan Bautista Monteverde oli matkalla Manilasta Limaan. 1830-luvulta alkaen saarilla tehtiin kauppaa eurooppalaisten kanssa. Vuodesta 1850 lähtien lähetyssaarnaajat vierailivat saarilla säännöllisesti. Kristinuskon tulon myötä saarten alkuperäinen kulttuuri ja uskonto pääosin hävisivät; esimerkiksi saarilla aiemmin sijainneet temppeli ja pyhä maa oli korvattu kirkolla vuosina 1902–1905.
Väestö

Nukuorossa oli vuonna 2010 yhteensä 210 asukasta. Puhutuin kieli on polynesialaisiin kieliryhmiin kuuluva nukuoron kieli, joka on läheistä sukua kapingamarangille.
Elinkeinot

Saaren pääelinkeinot koostuvat kalastuksesta ja maanviljelystä.
Olli Valtola

| Olli Valtola> Henkilötiedot |
| --- | --- |
Syntynyt: 2. huhtikuuta 1999 (ikä 25) Turku, Suomi
Kansalaisuus:   Suomi
Jääkiekkoilija
Pelipaikka:  vasen laitahyökkääjä
Maila:  vasen
Pituus:  185 cm
Paino:  81 kg
Seura
Seura:  Dunaújvárosi Acélbikák
Sarja:  Erste Liga
Pelaajaura
Pääsarjaura:  2019–
Aik. seurat:  TUTO Hockey (Mestis) TPS (SML)
Olli Valtola (s. 2. huhtikuuta 1999 Turku) on suomalainen jääkiekkoilija, joka pelaa monikansallisen Erste Ligan unkarilaisjoukkue Dunaújvárosi Acélbikákissa. Hän on pelipaikaltaan vasen laitahyökkääjä, mutta hän osaa pelata myös keskellä.
Ura

Valtola aloitti jääkiekkoilun Kiekko-67:n luistelukoulussa, mutta on varsinaisesti Turun Palloseuran kasvatti. Hän sijoittui kaudella 2014–2015 tehoilla 27+25=52 koko C-nuorten SM-sarjan runkosarjan maalipörssissä neljänneksi ja jakoi pistepörssin kahdeksannen sijan Bluesin Petteri Villasen kanssa. Kaudella 2017–2018 Valtola jakoi 15 osumallaan TPS:n A-nuorten sisäisen maalipörssin kolmannen sijan Matias Maccellin kanssa.
Toukokuussa 2018 Valtola teki juniorisopimuksen TPS:n SM-liigajoukkueen kanssa. Hän pelasi kauden 2018–2019 suurimmaksi osaksi A-nuorissa, joiden toiseksi paras pistemies Valtola oli Tino Sirénin jälkeen tehoilla 14+27=41. Hän voitti myös joukkueen sisäisen tehotilaston lukemalla +18. Tammikuussa 2019 TPS lainasi Valtolan helmikuun maaottelutaukoon asti ulottuvalla sopimuksella Mestis-joukkue TUTO Hockeyn vahvuuteen. Hän pelasi siellä yhdeksän ottelua, kunnes Valtola nostettiin TPS:n SM-liigajoukkueen vahvuuteen, kun joukkueesta oli sivussa loukkaantumisten vuoksi useita pelaajia sekä alle 18-vuotiaiden maajoukkueeseen liittynyt Juuso Pärssinen. Valtola teki näin ollen liigadebyyttinsä 8. helmikuuta 2019 Hämeenlinnan Pallokerhoa vastaan. Hänet merkittiin TPS:n nelosketjun vasempaan laitaan Jonne Virtasen ja Oskari Siikin viereen. Valtola sai ottelussa jääaikaa 5.28 minuuttia. Hän teki ottelussa myös liigauransa avausmaalin. Valtola pelasi kauden aikana kaksi SM-liigaottelua.
Huhtikuussa 2019 Valtolan juniorisopimusta TPS:n SM-liigajoukkueen kanssa jatkettiin vuodella. Hän pelasi kauden 2019–2020 pääasiassa seuran A-nuorissa. Valtola oli TPS:n paras syöttäjä ja toiseksi paras pistemies Arttu Nevasaaren jälkeen tehoilla 17+32=49. SM-liigassa hän pelasi kauden aikana viisi runkosarjaottelua tehopistein 1+1=2. Valtola pelasi myös seitsemän ottelua lainalla TUTOn Mestis-joukkueessa.
Kaudeksi 2020–2021 Valtola siirtyi vuoden mittaisella Mestis-sopimuksella TUTOon. Kesäkuussa 2021 hän teki seuran kanssa vuoden mittaisen jatkosopimuksen. Valtola oli kaudella 2021–2022 14 osumallaan TUTOn toiseksi paras maalintekijä Roope Rannan jälkeen.
Valtola siirtyi kaudeksi 2022–2023 vuoden mittaisella sopimuksella monikansallisen Erste Ligan unkarilaisjoukkue Dunaújvárosi Acélbikákiin. Joukkuetta valmentaa suomalainen Niko Eronen.
Pelityyli

Valtola kuvailee itseään hyökkäysvoittoiseksi sentteriksi, jonka vahvuuksia ovat kiekollinen peli, maalinteko ja syöttäminen. Eniten kehitettävää on puolustuspelissä.
Muuta

Valtola valmistui ylioppilaaksi Kerttulin lukiosta keväällä 2018.
Muuta > Perhe

Valtolan isoveli Kalle pelaa puolustajana Puolan Polska Hokej Ligan STS Sanokissa. Heidän pikkusiskonsa Ulla pelaa salibandya puolustajana KAIS Mora IF:ssä.
Oh

Oh tarkoittaa seuraavia:
Comair, IATA-koodi OH, lentoyhtiö
hydroksidi, kemiallinen kaava OH⁻, anioni tai ioniyhdiste, jossa tämä anioni esiintyy
hydroksyyliryhmä, -OH, vedyn ja hapen yksinkertainen funktionaalinen ryhmä
Ohio, postilyhenne OH, Yhdysvaltain osavaltio
OH, Suomen lentokoneiden kansallistunnus
OH, Suomen radioamatööriaseman maatunnus 1.1.1929 alkaen, muut ovat OF, OG ja OI
ohjehinta, oh, ollut joskus myös ovh, ohjevähittäishinta
Ounasvaaran Hiihtoseuraa - talviurheilu- ja suunnistusseura, perustettu Rovaniemellä 1927.
Oh!, Girls’ Generation -yhtyeen studioalbumi
olohuone, OH, tila asunnossa
Henkilöt

Oh on seuraavien henkilöiden nimi:
Mark 'Oh, oik. Marko Albrecht (s. 1970), saksalainen DJ ja elektronisen musiikin tuottaja
Oh Beom-seok (s. 1984), eteläkorealainen jalkapalloilija
Oh Ha-young (s. 1996), eteläkorealainen laulaja, lauluntekijä ja näyttelijä
Oh Jin-hyek (s. 1981), eteläkorealainen jousiampuja ja olympiavoittaja
Oh Sang-Eun (s. 1977), eteläkorealainen pöytätennispelaaja.
Oh Se-hoon (s. 1961), eteläkorealainen poliitikko
Oh Sehun (s. 1994), eteläkorealainen rap-artisti, tanssija ja näyttelijä
Oh Se-jong (1982–2016), eteläkorealainen kaukalopikaluistelija, olympiavoittaja ja maailmanmestari
Oh Seong-ok (s. 1972), eteläkorealainen käsipalloilija
Oh Yeon-ji (s. 1990), eteläkorealainen nyrkkeilijä
Sadaharu Oh, Wang Chen-chih (s. 1940), japaninkiinalainen baseballpelaaja ja manageri
Sandra Oh (s. 1971), kanadalainen näyttelijä.
Soon-Tek Oh (1943–2018), korealais-yhdysvaltalainen näyttelijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Oh”, voi hakea sivunnimihaulla, laajalla sivunnimihaulla tai tekstihaulla.
Ogōri

| Ogōri (小郡市) |
| --- | --- |
 Tanabata-jinja
 lippu:  Symboli
 Ogōrin sijainti Fukuokan prefektuurissa
 Ogōri
 Koordinaatit: 33°24′00″N, 130°33′00″E 
Valtio:  Japani
Alue:  Kyūshū
Prefektuuri:  Fukuokan prefektuuri
Pinta-ala:  
 – Kokonaispinta-ala:  45,51 km²
Väkiluku (2019):  59 738
 – Väestötiheys:  1 312,6 as./km²
Symbolit:  
 – Puu:  Kamferipuu
 – Kukka:  Japaninsinisade
 – Lintu:  Valkoinen haikara
 
 https://www.city.ogori.fukuoka.jp/ 
Infobox OKVirheellinen NIMI-arvo: 
Ogōri (jap. 小郡市, Ogōri-shi) on Japanin kaupunki Kyūshūn saarella Fukuokan prefektuurissa. Se sijaitsee prefektuurin eteläosassa Sagan prefektuurin rajalla Kurumen kaupungin pohjoispuolella. Kaupungin läpi virtaa pohjois-eteläsuunnassa Hōmanjoki. Ogōrissa on 59 738 asukasta (elokuussa 2019) ja sen pinta-ala on 45,51 neliökilometriä.
Ogōrin kunta syntyi Japanin kunnallishallinnon perustamisen yhteydessä vuonna 1889. Maaseutukaupunki siitä tehtiin vuonna 1953, ja kaupunkioikeudet se sai väkiluvun kasvettua vuonna 1972.
Kaupunkia palvelevat Nishitetsun Tenjin–Ōmuta-linja, jolla on kaupungissa seitsemän asemaa, ja Amagi-rautateiden rautatielinja, jolla on Ogōrin alueella viisi asemaa. Matka prefektuurin pääkaupunkiin Fukuokaan kestää Ogōrista junalla noin 30 minuuttia.
Aiheesta muualla

Kuvia tai muita tiedostoja aiheesta Ogōri Wikimedia Commonsissa
Kaupungin internetsivut (japaniksi)
Olavi Laurila

| Mitalit> Maa:   Suomi.Miesten jousiammunta.EM-kilpailut  | Mitalit> Maa:   Suomi.Miesten jousiammunta.EM-kilpailut  | Mitalit> Maa:   Suomi.Miesten jousiammunta.EM-kilpailut  | Maa:   Suomi> Miesten jousiammunta. |
| --- | --- | --- | --- |
|  Hopeaa | Walferdange 1972 | joukkuekilpailu |  |
|  Pronssia | Walferdange 1972 | yksilökilpailu |  |
Olavi Jaakko Laurila (s. 29. joulukuuta 1940 Vaasa) on suomalainen jousiampuja.
Laurila edusti Suomea lukuisissa arvokisoissa ja saavutti useita SM-mitaleja sekä Suomen ennätyksiä. Laurilan huippuvuosi oli 1972, jolloin hän voitti EM-kilpailuissa yksilökilpailun pronssia ja joukkuekilpailussa hopeaa sekä sijoittui Münchenin kesäolympialaisissa 20:nneksi.
Aiheesta muualla

Olavi Laurila Kansainvälinen olympiakomitea. (englanniksi)
Olavi Laurila Olympedia. (englanniksi)
Pakkotila-asetus

Pakkotila-asetus eli hätäasetus on hallituksen poikkeusoloissa antama säädös asiasta, joka normaalioloissa olisi järjestettävissä vain parlamentin säätämällä lailla. Tällaisten asetusten antaminen on mahdollista lainsäädännöllisen valtuutuksen nojalla, esimerkiksi sotatilalain perusteella. Pakkotila-asetukset muodostavat oman ryhmänsä lainsäädäntövallan siirron mahdollistavista säädöksistä, joita valtionpäämiehen, hallituksen, ministeriön tai viranomaisen on mahdollista antaa poikkeusoloissa tai joissakin tapauksissa muutenkin.